நாடகத்தமிழ் வரலாற்றைப் பேசப்புகுமுன் சில நிபந்தனைகளை முதலியார் விதிக்கிறார். இன்றைய ஐஸ்லாந்திய தேசத்துக்குச் சென்றுவிட்டு பாம்புகளே அங்கில்லையே சுவாமி அது எப்படி நாக தேசமாகும் என ஒருவர் முறையிடுவாரேயானால் எத்தனை அறிவில்லாத செயலாக இருக்கும். அது போல நவீன தமிழ் செல்வங்களை ஒப்பிட்டு நாடகத்தமிழ் எங்கே இருக்கிறது எனக் கேட்பதும் தவறான விஷயமாகும் என்கிறார். நமது நாடகத்தமிழ் வரலாறு தமிழ் இலக்கண நூல் வரலாறோடு தொடங்கும் ஒன்று. ஒவ்வொரு துறைக்கும் தனித்தனி தொகுப்பு நூல்கள் இருப்பது போல மொழி மற்றும் காவியங்கள் பற்றிய நூல்கள் பிற துறை நூல்களின் ஆதாரங்களை கொண்டு அமைத்திருப்பார்கள்.